Peer Lorentz Dahl
Peer Lorentz Dahl, 1915-2005, norsk-dansk maler. Peer Lorentz Dahl blev uddannet på Kunstakademiet i København 1934-45; han har siden udstillet i Danmark som medlem af Kammeraterne samt i Norge, hvor han er bosat.
Inspireret af bl.a. Georges Braque har Dahl malet især landskaber og opstillinger, præget af en konstruktiv formopfattelse og abstrakt fabulering. Blandt flere udsmykningsopgaver i både Danmark og Norge er glasmosaikkerne i Kampen Kirke i Oslo (1990).